آمریکا بیرلشمیش دؤولتلرینین پرزیدنتی دونالد ترامپ، جمهوریتچی سناتورلارلا تورکییه و اس-۴۰۰ مسئله‌سینی موذاکیره ائتدی.
آغ ائوده ۴۵ جمهوریتچی سناتورلا مطبوعاتا قاپالی گئچیریله‌ن گؤروشمه بیر ساعات‌دان چوخ چکدی.
گؤروشمه‌ده تورکییه‌یه دایر "آمریکانین دوشمنلری ایله تحریملر یولو ایله مباریزه ائتمه قانونو" باغلامینداکی محتمل تحریملرین دیرلندیریلدیگی قید ائدیلدی.
گؤروشمه‌ده اؤنده گلن جمهوریتچی سناتورلاردان لیندسی گراهام، تام کوتون، میچ مک‌کونل، رند پل، مارکو روبیو و جیمز ریش کیمی آدلارین ایشتیراک ائتدیگی بیلدیریلدی.
گؤروشمه‌یه دایر آغ ائوده‌ن هر هانسی بیر آچیقلاما وئریلمه‌دی.
آمریکا پرزیدنتی ترامپ، تورکییه قونوسوندا گئچه‌ن هفته‌کی سون آچیقلاماسین‌دا باراک اوباما یؤنتیمینین تورکییه ایله باغلی یانلیشلارینا وورغو ائدرک،
"بیرچوخ باخیمدان چوخ چتین بیر وضعیت. تورکییه باغلامیندا اؤنجه‌کی یؤنتیم چوخ بؤیوک خطالار ائتدی و بو چوخ پیس. بئله‌لیکله، حاضردا (تحریملر مسئله‌سینه) بونا باخیریق، نه ائده‌بیلریک باخیریق. هله (قراریمیزی) آچیقلامادیق" ایفاده‌لرینی ایشلتمیشدی.
ترامپ، بو آچیقلاماسین‌دان قیسا مدت اؤنجه ایسه "تورکییه‌یه تحریم گتیره‌جک می‌سینیز؟" شکلین‌ده‌کی سوال اوزرینه، "یوخ. حاضردا (تورکییه‌یه تحریم مسئله‌سی) بونا باخمیریق" جاوابینی وئرمیشدی.
